CELEX: 62018TA0269
Language: da
Date: 2019-05-08 00:00:00
Title: Sag T-269/18: Rettens dom af 8. maj 2019 — Inditex mod EUIPO — Ffauf Italia (ZARA) (EU-varemærker — indsigelsessag — ansøgning om EU-ordmærket ZARA — de ældre nationale figur- og ordmærke LE DELIZIE ZARA og ZARA — bevis for reel brug af de ældre varemærker — artikel 47, stk. 2 og 3, i forordning (EU) 2017/1001 — artikel 18, stk. 1, i forordning 2017/1001 — begrundelsespligt)

8.7.2019   
            
            
               DA
            
            
               Den Europæiske Unions Tidende
            
            
               C 230/40
            
         
      Rettens dom af 8. maj 2019 — Inditex mod EUIPO — Ffauf Italia (ZARA)
      (Sag T-269/18) (1)
      
      (EU-varemærker - indsigelsessag - ansøgning om EU-ordmærket ZARA - de ældre nationale figur- og ordmærke LE DELIZIE ZARA og ZARA - bevis for reel brug af de ældre varemærker - artikel 47, stk. 2 og 3, i forordning (EU) 2017/1001 - artikel 18, stk. 1, i forordning 2017/1001 - begrundelsespligt)
      (2019/C 230/50)
      Processprog: spansk
      
         Parter
      
      
         Sagsøger: Industria de Diseño Textil, SA (Inditex) (Arteixo, Spanien) (ved advokaterne G. Macías Bonilla, G. Marín Raigal og E. Armero Lavie)
      
         Sagsøgt: Den Europæiske Unions Kontor for Intellektuel Ejendomsret (ved J. Crespo Carrillo, som befuldmægtiget)
      
         Den anden part i sagen for appelkammeret ved EUIPO og intervenient ved Retten: Ffauf Italia SpA (Riese Pio X, Italien) (ved advokaterne P. Creta, A. Lanzarini, B. Costa, A. Sponzilli og M. Lazzarotto)
      
         Sagens genstand
      
      Søgsmål anlagt til prøvelse af afgørelse truffet den 2. februar 2018 af Femte Appelkammer ved EUIPO (forenede sager R 359/2015-5 og R 409/2015-5) vedrørende en indsigelsessag mellem Ffauf Italia og Inditex.
      
         Konklusion
      
      
                  1)
               
               
                  Afgørelsen truffet den 2. februar 2018 af Femte Appelkammer ved Den Europæiske Unions Kontor for Intellektuel Ejendomsret (EUIPO) (forenede sager R 359/2015-5 og R 409/2015-5) vedrørende en indsigelsessag mellem Ffauf Italia SA og Industria de Diseño Textil, SA (Inditex) annulleres for så vidt angår »konserverede, frosne, tørrede og kogte frugter, grøntsager og bælgfrugter; geléer, syltetøj, kompotter; mejeriprodukter; spiselige olier og spisefedt« i klasse 29 som omhandlet i Nicearrangementet af 15. juni 1957 vedrørende international klassificering af varer og tjenesteydelser til brug ved registrering af varemærker, som revideret og ændret, og varerne »ris, tapioka, sago; mel og næringsmidler på basis af korn, brød, konditori- og konfekturevarer; gær, bagepulver; salt, sennep; eddike, herunder vineddike, saucer (krydrede); krydderier« i klasse 30, »friske grøntsager« i klasse 31, »frugtsaft« i klasse 32, »detail- og engrossalg i forretninger, via globale computernetværk, via kataloger, via post, via telefon, via radio og fjernsyn samt via andre elektroniske medier af konserverede, frosne, tørrede og kogte grøntsager, spiselige olier, ris, mel og næringsmidler på basis af korn, brød, saucer (krydrede)« i klasse 35 og »restaurationsvirksomhed; selvbetjeningsrestauranter, cafeterier« i klasse 43.
               
            
                  2)
               
               
                  EUIPO og Ffauf Italia bærer deres egne omkostninger og betaler omkostningerne afholdt af Industria de Diseño Textil (Inditex) i forbindelse med sagens behandling for Retten.
               
            
         (1)  EUT C 231 af 2.7.2018.